Vegpont-beallitasok

= Videokonferencia végpontok konfigurációja =

Jelen dokumentum segítséget nyújt az NIIF videokonferencia szolgáltatáshoz való csatlakozásban. A dokumentum Önre nézve a következő esetekben releváns:
 * Az Ön intézménye hardveres videokonferencia rendszerrel rendelkezik, amely jelenleg nem csatlakozik az NIIF-es szolgáltatáshoz.
 * A végpont számára fix, a 0036100-as zónában lévő E.164 nemzetközi GDS hívószámra van szükség.

Megjegyzés: Szoftveres végpontok számára az NIIF free gatekeeper használatát javasoljuk.

Alapkövetelmények

 * Saját tulajdonú H.323/SIP videokonferencia rendszer,
 * Megfelelő sávszélességű HBONE internet-kapcsolat (min. 512Kbps szimmetrikus sávszélesség, osztott használat esetén QoS alkalmazása),
 * Fix IP cím a videokonferencia eszköz számára,
 * A megfelelő tűzfal/NAT beállítások alkalmazása. Ennek módjáról bővebben itt olvashat.

Igénylés és beállítások
Kérjük, hogy az eszköz(ök) konfigurálásakor tartsa magát az alábbi lépésekhez.

1. Igénylés: kérjük töltse ki berendezés igénylésére vonatkozó űrlapunkat. Az igénylés tartalmazza az alábbiakat: 2. Beállítások: a fix, illetve az általunk visszaküldött paraméterek alapján a beállítások elvégzése a videokonferencia eszközön.
 * A videokonferencia eszközt üzemeltető intézmény megnevezése
 * A videokonferencia eszköz típusa
 * Az eszköz elhelyezésére szolgáló helyiség címe, telefonszáma (amennyiben van)
 * Az eszköz fix IP címe
 * Üzemeltetési kapcsolattartó elérhetősége (e-mail cím, telefonszám)
 * Egyéb speciális kívánság leírása.
 * LAN kapcsolat full duplex 100Mbps beállítása (a helyi switch-en is érdemes, ennek hiányában sokszor csomagvesztés tapasztalható)
 * IP cím, netmask, default gateway, DNS szerver és hostname beállítása (ld. eszköz user manual)
 * Gatekeeper: niif-gk.vvc.niif.hu
 * E.164 hívószám beállítása (gyakran: H.323 extension): 0036100.... (NIIF adja, a teljes hosszúságú számot be kell állítani)
 * H.323 ID beállítása (intézményre jellemző betűkód használata javasolt)

Polycom ViewStation FX berendezés esetén (példa)
Hálózati paraméterek:

 System Info Admin Setup LAN/H.323 LAN/Intranet LAN&Intranet 

Itt adja meg az alábbi paramétereket:

 IP Address Subnet Mask Default Gateway DNS Servers Host Name (csak a domain rész első része) 

Gatekeeper konfiguráció:

 System Info Admin Setup LAN/H.323 H.323 Setup

H.323 name when calling this system: H.323 ID megadása (intézmény rövid neve javasolt) H.323 Extension (E.164): az NIIF által kiosztott 0036100xxxx formátumú szám megadása. 

Ha fenti paramétereket helytelenül állítja be, akkor a gatekeeper nem engedi regisztrálni a végberendezést.

Egyéb beállítások
Érdemes néhány egyéb, főként biztonsági beállítást is eszközölni (pl. adminisztrációs jelszó, web jelszó, streaming jelszó, SNMP/FTP/Telnet szolgáltatások tiltása, stb.). Polycom ViewStation esetén:

 System Info Admin Setup Security 

Videokonferencia kapcsolat tesztelése
Ha a regisztráció megtörtént, hívja a 003655119999 MCU tesztszámot. Amennyiben a kapcsolat felépül és látja a saját kamerájának képét egy osztott képernyőn, akkor a konfiguráció rendben megtörtént.

Gyakran előforduló problémák

 * Nem regisztrál az eszköz: rossz a megadott IP konfiguráció (IP cím, default gateway, stb.), nem jó a helyi hálózati kapcsolat, rossz a megadott E.164 hívószám, stb.
 * Regisztrál, de nem épülnek fel a hívások vagy nincs videó/audió mindkét vagy csak az egyik oldalon: tűzfal/NAT probléma. Kérjük olvassa el a vonatkozó dokumentációt itt.
 * Felépül a hívás, de rendkívül rossz a kép ("kockás", szétesik): csomagvesztés van (általában ellenőrizhető az eszközökön), amely lehet forgalmi vagy egyéb viszonyok miatt (helyi ethernet switch és a videokonferencia eszköz rosszul határozták meg az adatsebességet és duplexitást, un. duplex mismatch - rendkívül gyakori probléma!), rossz hálózati kábel, stb.